આ પરંપરા સામાન્ય રીતે પરિવારની વડીલ મહિલાઓ દ્વારા નિભાવવામાં આવતી હોય છે. પરિવારમાં મહિલાઓનું સ્થાન અને સન્માન હંમેશા સન્માનનીય હોવું જોઈએ. એક મહિલા ધારે તો પરિવારના કોઈપણ સભ્યને પતિ હોય કે પુત્ર હોય તેને પ્રેમ-વ્હાલથી સમજાવી પોતાના પરિવારમાં સંબંધોમાં પડેલી તિરાડ દૂર કરી નવી રંગોળી બનાવી શકે છે. પોતાનાથી કે પોતાના પરિવારના સભ્ય દ્વારા કોઈ સાથે મનદુઃખ થયા હોય તો તે કકળાટ સ્વરૂપે બહાર કાઢી મૂકી શકવાની ક્ષમતા ધરાવે છે.